Norge indfører øget grænsekontrol, der træder i kraft i dag. Det betyder man skal vise gyldig legitimation inden man kører på færgerne i Hirtshals og Frederikshavn.

Først var det Sverige, og nu følger Norge trop. Norge øger grænsekontrollen, og det betyder, at alle der skal en tur til Norge, skal have gyldig legitimation med. På færgehavnen i Hirtshals skal personalet tjekke dem, der kører eller går ombord på færgerne til Kristiansand og Larvik. Og i Frederikshavn tjekker ansatte i Stena Line også passagerne inden de går ombord på færgen til Oslo. - Alle der skal rejse, og alle bestiller rejser, skal vise gyldig legitimation, siger Helge Otto Mathisen, koncerndirektør i Color Line. Man skal fremvise gyldig legitimation; Det kan være et pas, men det kan også være et kørekort. Helge Otto Mathisen fra Color Line oplyser, at den øget grænsekontrol i Norge på nuværende tidspunkt kommer til at vare 10 dage frem.